अमेरिका की लोआ यूनिवर्सिटी के शोधकर्त्ताओं ने दस साल तक एक औरत पर शोध करने के बाद 21 जनवरी को रिपोर्ट जारी की। शोध टीम प्रमुख डाक्टर ट्रैनल ने बताया कि हम दस सालों से इस औरत पर शोध कर रहे हैं। हमने न केवल इसके बचपन के केसों का अध्ययन किया बल्कि कई डरावनी परिस्थितियां पैदा कीं। लेकिन हमने पाया कि जब भी हम उसे किसी डरावनी परिस्थिति में डालते हैं उसके भीतर से न तो कोई डर की स्थिति में होने वाला हारमोन निकलता है और न वह डरने जैसी कोई हरकत करती है। हालांकि उसका दिमाग सामान्य है। दूसरे व्यवहार भी सामान्य हैं। ऐसे लोगों के साथ डर यह है कि कोई भी इनका फायदा उठा सकता है। जैसे इस औरत के सामने ज़हरीला सांप लाने पर वह उससे दूर जाने की बजाए उसे छूने की कोशिश करती है।